Kaugjahutus

Kaugjahutus on kaugküttega analoogne süsteem, kus eesmärgiks on hoonete kütmise asemel nende jahutamine ning selleks kasutatakse energiakandjana kuuma vee asemel külma vett.

Kaugjahutus võimaldab kokku koguda hoonetes tekkivat jääksoojust, mida on keeruline kohapeal ära kasutada, aga mida saab rakendada näiteks kaugküttevõrgu tarbeks vee soojendamisel. Nõnda on see osa targa linna kontseptsioonist, sest võimaldab vähendada linna energianõudlust.Margo Külaots: "Tark linn kasutab jääksoojust" Äripäev, 23. mai 2018

Kui soojal aastaajal rakendatakse soojuse ärastamiseks külmakompressoreid koos soojuspumpadega, siis talvisel külmemal ajal on tavaline soojuse suunamine otse mõnda lähedal asuvasse suuremasse veekokku (meri, järv, jõgi), mis suurendab energiakasutuse efektiivsust.

Kaugjahutuse põhilisteks klientideks on uued äri- ja kaubandushooned, kus on tarvidus jahutuse järele ligilähedaselt sama suur kui vajadus soojuse järele.KÜTTE JA JAHUTUSE TÕHUSUSE VÕIMALUSED EESTIS Majandus- ja Kommunikatsiooniministeerium, 2016 (lk 6)

Eestis rajati esimese linnana kaugjahutussüsteemid Tartus, kus tänapäeval tegutsevad Tartu Kesklinna Külmajaam (13 MW) ja Aardla Külmajaam (5,4 MW).Kaugjahutus Fortum Tartu 2018. aasta lõpuks peaks valmima ka Pärnu esimene jahutusjaam (7 MW).Fortum alustab Pärnu esimese jahutusjaama ehitamist Tööstusuudised.ee, 4. juuni 2018

 Viited 

 Välislingid 
 Jahutustehnoloogia Energiatalgud
 Riho Kõks: Kaugjahutuse (KJ) võimalused Tartus AS Tartu Keskkatlamaja

Kategooria:Soojustehnika